PATVIRTINTA

Vilniaus rajono savivaldybės

Administracijos direktorės

2023 m. kovo 1 d.

įsakymu Nr. A27(1)-595

Priedas Nr. 20

**Vilniaus rajono savivaldybės administracijos Sužionių seniūnijos**

**2023 m. veiklos planas**

1. **Vilniaus rajono savivaldybės administracijos Sužionių seniūnijos aplinka.**

1.1. Seniūnijos plotas, miestelių, kaimų trumpa charakteristika.

Sužionių seniūnijos centras yra Sužionių kaimas. Seniūnija ribojasi su Paberžės, Nemenčinės seniūnijomis, Švenčionių rajono Pabradės ir Magūnų seniūnijomis ir Molėtų rajono Dubingių ir Joniškių seniūnijomis. Seniūnijos teritorijos plotas 16 014  ha, iš jų 9 870 ha užima žemės ūkio naudmenos, 3 800 ha – miškai, 2344 ha – vandenys ir kitos paskirties plotai.

1.2. Seniūnijos gyventojai (einamųjų metų sausio 1 d. duomenimis).

Gyventojų registro duomenimis 2023-01-01 **gyvenamąją vietą deklaruoja** 1748 **gyventojai.**

|  |  |
| --- | --- |
| Seniūnijos gyventojai pagal pagrindines amžiaus grupes | Skaičius |
| Darbingo amžiaus | 1130 |
| Pensinio amžiaus | 322 |
| Vienišų asmenų | 35 |
| Vienišų nusenusių | 27 |
| Daugiau nei 75 m. amžiaus | 183 |
| Suaugusiųjų neįgaliųjų | 116 |
| Vaikų su negalia iki 18 m. | 2 |
| Darbingo amžiaus neįgaliųjų | 75 |
| Socialinę atskirtį patiriančios šeimos | 12 |

1.3. Seniūnijos seniūnaitijos, bendruomenės, bendrijos (skaičius, pagrindinė informacija).

Seniūnijoje įkurtos 3 bendruomenės: Sužionių bendruomenė, Tarakonių gamtotyrinė- kraštotvarkinė bendruomenė, Veriškių kaimo bendruomenė.

Seniūnija yra padalinta į 7 seniūnaitijas:

Sužionių seniūnaitija – seniūnaitis Jonas Maliuk;

Našiūnų seniūnaitija – seniūnaitis Stanislav Kržiževskij;

Danilavos seniūnaitija – seniūnaitė Alicija Viteika;

Skirlėnų seniūnaitija – seniūnaitis Grigorij Rygelskij;

Griciūnų seniūnaitija – seniūnaitė Evelina Saikovskienė;

Veriškių seniūnaitija – seniūnaitis Robertas Mežonis;

1.4. Švietimo įstaigos (pavadinimas, vaikų sk., pagrindinė informacija apie įstaigą).

2022 metais Vilniaus r. Sužionių pagrindinėje mokykloje ir Vilniaus r. Sužionių pagrindinės mokyklos ikimokyklinio ugdymo skyriuje vyko reorganizacija. Po reorganizacijos abi įstaigos buvo prijungtos prie Nemenčinės Konstanto Parčevskio gimnazijos ir tapo Nemenčinės Konstanto Parčevskio gimnazijos Sužionių pagrindinio ugdymo skyriumi kur mokosi -7 vaikai, ikimokyklinį ugdymo skyrių lanko - 9 vaikai.

Nemenčinės Gedimino gimnazijos Veriškių pradinio ugdymo skyrius Veriškių kaime, priešmokyklinę grupę lietuvių kalba lanko – 11 vaikų.

1.5. Kultūros, socialinės, sporto, sveikatos įstaigos, bibliotekos, bažnyčios ir kt. (Pavadinimas, pagrindinė informacija apie įstaigą).

Sužionių seniūnijoje yra: Nemenčinės daugiafunkcinio kultūros centro Sužionių, Veriškių ir Skirlėnų skyriai, ambulatorija, Sužionių, Veriškių, Skirlėnų bibliotekos, Šv. Felikso Valua bažnyčia Sužionių kaime, koplyčia Skirlėnų kaime.

1.6. Kapinės, visuomeninės paskirties teritorijos, poilsinės zonos, parkai ir kt., sutartys dėl laikinų prekybos nuomos vietų (kioskai), prekybos aikštelės, prekybos ir paslaugų vietos ir kt.

Seniūnijos teritorijoje prie skirtingų ežerų yra 5 poilsio zonos: Minkelių, Žingių, Sapiegiškių, Sužionių ir Našiūnų. Veriškių kaime įrengta vaikų žaidimo aikštelė, krepšinio aikštelė, o Sužionių gyvenvietėje poilsio zona, dvi vaikų žaidimo aikštelės, sporto aikštelė. Blusinės kaime įrengta sporto aikštelė. Iš gyvenviečių tvarkymui skirtų lėšų visuomenės paskirties teritorijos nuolat tvarkomos. Seniūnijoje yra 10 neveikiančių kapinių ir 1 veikiančios Sužionių kapinės, Sužionių kaime. Sužionių seniūnijos teritorijoje randasi Respublikinės reikšmės archeologijos paminklai: Sapiegiškių pilkapis, Žingių pilkapis, Paraisčių pilkapis, Dvyliškio pilkapis, Sužionių piliakalnis, driekiasi Asvejos regioninis parkas, Pravalo ežero botaninis draustinis. XVIII a. pabaigoje Sužionyse buvo pastatyti rūmai, vėliau priklausę kelioms Tiškevičių šeimos kartoms. Jie tebėra ir dabar. Veriškėse išliko buvusio dvaro sodyba su pastatais ir apie 10 ha parkas.

1.7. Seniūnijos teritorijoje esančios įmonės (veiklos pobūdis, darbuotojų sk.).

Stambiausios seniūnijos įmonės tai: UAB „Dreveks“, statybinė mediena, lentpjūvės paslaugos – 19 darbuotojų, ŽŪB „Tarakonys“, veiklos pobūdis - p[adėklų, stovų ir kitų medinių pakrovimo reikmenų gamyba](http://www.kursurasti.lt/lt/katalogas/Padeklu-stovu-ir-kitu-mediniu-pakrovimo-reikmenu-gamyba.html), įdarbinta – 12 darbuotojų, UAB „Dameka“ lentpjūvės paslaugos – 5 darbuotojai, UAB „Diezas“, lengvųjų automobilių, mikroautobusų, autobusų, vilkikų, sunkvežimių remontas - 21 darbuotojas, J. Maliuko ind. įmonė „Todama“, didmeninė ir mažmeninė prekyba – 7 darbuotojai. Pakryžės kaime įrengta didelių gabaritų ir žaliųjų atliekų surinkimo aikštelė. Kaimo turizmo sodybos: Asvejos slėnis, Asvejos sodyba ir Kregžlės sodyba.

1. **Vilniaus rajono savivaldybės administracijos Sužionių seniūnijos vidinė struktūra, valdomi ištekliai.**

2.1. Sužionių seniūnija yra Vilniaus rajono savivaldybės administracijos struktūrinis teritorinis padalinys, veikiantis *Vilniaus rajono* aptarnaujamos teritorijos dalyje. Seniūnijos aptarnaujamos ribos nustatomos Vilniaus rajono savivaldybės tarybos. Savo veikla *Vilniaus rajono savivaldybės administracijos* Sužionių seniūnija siekia: aktyvinti kultūrinį, sportinį, turistinį bei dvasinį gyvenimą; saugoti ir puoselėti dvasines, istorines vertybes, krašto tradicijas; telkti bendruomenę bendroms akcijoms, renginiams, šventėms; nuolat gerinti kelių infrastruktūrą, kurti saugią ir patogią gyvenamąją aplinką.

2.2. Seniūnijos vidinė struktūra (darbuotojų skaičius, pareigos).

Vilniaus rajono Sužionių seniūnijos vidinė struktūra: seniūnas, vyr. raštvedė, vyresn. specialistai, vyresn. finansininkė, vyresn. žemės ūkio specialistas, vyresn. soc. darbuotoja, elektrikas, kapinių prižiūrėtojos, valytojos, kiemsargiai. Iš viso dirba 16 darbuotojų. Seniūnijos darbuotojai nuolat kelia kvalifikaciją įvairiuose kursuose ir seminaruose.

2.3. Seniūnijos turtas apskaitomas seniūnijos balanse, lėšos.

Seniūnijos balanse yra šeši butai ir administracinis pastatas, vietinės reikšmės keliai, dvi vaikų žaidimų aikštelės Sužionių gyvenvietėje. Seniūnija turi 155,6 km kelių, iš jų: 132,3 - su žvyro danga, 22,3 - su patobulinta danga. Seniūnija prižiūri vietinės reikšmės kelius, gatvių apšvietimą Sužionių, Našiūnų, Danilavos, Skirlėnų, Sapiegiškių, Pajusinės, Griciūnų, Blusinės, Aleksandriškių, Daukšių, Pakryžės ,Rakšonių, Stankų bei Veriškių kaimuose, visuomeninių pastatų būklę. Sužionių seniūnijos balanse 2023-01-01 apskaitomo ilgalaikio turto vertė – 3523028,97 Eur. Seniūnijoje naudojami trys tarnybiniai automobiliai, du traktoriai. Jie padeda operatyviau atlikti seniūnijai pavestas funkcijas.

Rengiant Vilniaus rajono Sužionių seniūnijos veiklos programą buvo atsižvelgta į seniūnijos lėšų poreikio 2023 metams sąmatą. Seniūnijos asignavimai 2023 metams sudaro 689500 Eur.

2.4. Viešųjų darbų programa (lėšos, įdarbinta žmonių, veikla).

Pagal viešųjų darbų programą lėšos 2023 metams nenumatytos.

1. **Vilniaus rajono savivaldybės administracijos Sužionių seniūnijos misija, vizija.**

3.1. Seniūnijos misija.

Padėti įgyvendinti Vietos savivaldos įstatyme administracijai pavestus uždavinius, veikti pagal savivaldybės administracijos direktoriaus patvirtintus seniūnijos veiklos nuostatus, organizuoti ir užtikrinti efektyvų savarankiškų ir valstybės deleguotų funkcijų valdymą, bendradarbiauti su esamomis kaimo bendruomenėmis.

Kvalifikuotai ir kokybiškai tenkinti Sužionių seniūnijos gyventojų viešuosius poreikius ir interesus.

3.2. Seniūnijos vizija.

Užtikrinti savivaldos plėtrą, sukurti sveiką, švarią, saugią ir patogią gyvenamąją aplinką, pagerinti gyvenimo kokybę kiekvienam bendruomenės nariui, pritraukti investicijas siekiant sukurti palankias sąlygas verslui.

3.3. Einamųjų metų seniūnijos metinio veiklos plano tikslai.

* Įrengti šaligatvį Dvarvietės gatvėje, Veriškių k. ( apie 200 m.);
* įrengti lieptus prie Minkelių ežero ir Sužionių ežero;
* suprojektuoti gatvių apšvietimą Mūrinės vs.;
* suprojektuoti gatvių apšvietimą Našiūnų k.
* atlikti žemės sklypų, skirtų visuomenės poreikiams, geodezinius matavimus;
* pasodinti medžius Vilniaus gatvėje, Sužionių k.
* įrengti laukimo paviljonus prie Veriškių ir Skirlėnų stotelių.
* kompleksiškai plėtoti ir puoselėti rekreacines teritorijas, želdynus bei kitas viešąsias erdves, pritaikant jas gyventojų bei verslo poreikiams;
* modernizuoti ir plėtoti seniūnijos vietinės reikšmės kelius, gatves ir kitas susisiekimo komunikacijas.

1. **Einamųjų metų KPPP ir Vietos bendruomenių savivaldos programos lėšų poreikis.**

4.1. KPPP **planuojamas** lėšų poreikis (planuojami įgyvendinti darbai, tikslai, uždaviniai).

2023 metais planuojama išasfaltuoti kelio atkarpą:

* 600 m. – Šiltnamių g., Sužionių k.;
* atlikti asfaltbetonio dangos remontą Tvenkinių gatvėje Veriškių k. – 220 m.;
* atlikti asfaltbetonio dangos remontą Asvejos g., Skirlėnų k. -630 m.;
* išgreideruoti seniūnijai priklausančius kelius su žvyro danga.

2023 metais vietinių kelių priežiūrai planuojama apie 190 000 Eur.

4.2. Vietos bendruomenių savivaldos programos **planuojamas** lėšų poreikis (planuojami įgyvendinti darbai, tikslai, uždaviniai).

Vietos bendruomenių savivaldos programos lėšų poreikis neplanuojamas.

4.3. Iš savivaldybės biudžeto skirtos lėšos įsiskolinimams dengti.

Įsiskolinimams dengti skirta 17 082 tūkst. Eur.

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Programos kodas** | **Programos tikslo kodas** | **Uždavinio kodas** | **Priemonės kodas** | **Priemonės pavadinimas** | **Rezultatai/ Vertinimo kriterijai** | **Savivaldybės biudžeto asignavimai** | | | | | **Iš viso** | **Pastabos** |  | | |
| **Iš savivaldybės biudžeto** | **Iš valstybės biudžeto specialiųjų tikslinių dotacijų** | **Iš biudžetinių įstaigų įmokų ir pajamų iš mokesčių dalies** | **Iš viso asignavimų** | **Kitos lėšos** |  |  |  |
|  |
|  |
| **Susisiekimo ir gatvių apšvietimo infrastruktūros gerinimo programa (03)** | | | | | | | | | | | | |  | | |
| 03 | 01 | **Plėtoti rajono gyventojams patogią ir saugią susisiekimo sistemą** | | | | | | | | | | |  | | |
| 03 | 01 | 03 | **Apšviesti rajono gyvenviečių gatves ir plėsti gatvių apšvietimo tinklus ( tūkst.)** | | | | | | | | | |  | | |
| 03 | 01 | 03 | 01 | Elektros energijos įsigijimas gatvių apšvietimui ir nuolatinė gatvių apšvietimo tinklų priežiūra seniūnijose | Apšviesti elektros energija gyvenvietės: Sužionys, Veriškės, Skirlėnai, Griciūnai, Našiūnai, Blusinė, Daukšiai, Aleksandriškės, Pajusinė, Sapiegiškės, Našiūnai, Danilava, Pakryžės, Stankai, Rakšonis. Minkeliai | 98,00 |  |  | 98,00 |  | 98,00 | Turtui 30,00 |  | |
| **Valdymo programa (04)** | | | | | | | | | | | | |  | |
| 04 | 01 | **Užtikrinti sklandų savivaldybės institucijų darbą** | | | | | | | | | | |
| 04 | 01 | 01 | **Sudaryti sąlygas Savivaldybės funkcijų vykdymui (tūkst.)** | | | | | | | | | |  | |
| 04 | 01 | 01 | 04 | Seniūnijos darbo organizavimas | Vykdoma nuolat | 259,30 |  | 0,40 | 259,70 |  | 259,70 |  |  | |
| 04 | 01 | 02 | **Įgyvendinti Savivaldybei teisės aktais priskirtas valstybines funkcijas** | | | | | | | | | |  | |
| 04 | 01 | 02 | 08 | Gyvenamosios vietos deklaravimas | Vykdoma nuolat |  |  |  |  |  |  |  |  | |
| **Saugios ir švarios gyvenamosios aplinkos kūrimo programa (05)** | | | | | | | | | | | | |  | |
| 05 | 01 | **Užtikrinti gyventojams nepertraukiamą komunalinių paslaugų teikimą** | | | | | | | | | | |  | |
| 05 | 01 | 02 | **Palaikyti rajone švarią aplinką (tūkst.)** | | | | | | | | | |  | |
| 05 | 01 | 02 | 05 | Atliekų tvarkymas (bešeimininkių šiukšlių surinkimas ir išvežimas seniūnijose | Sutvarkyti visas seniūnijos pakelės, šiukšliaviečių sutvarkymas, šiukšlių išvežimas iš seniūnijai priklausančių kapinių | 6,00 |  |  | 6,00 |  | 6,00 |  |  | |
| 05 | 01 | 02 | 06 | Viešųjų erdvių (kapinių, poilsio zonų ir pan.) tvarkymas seniūnijose | Seniūnijos teritorijoje kelių ir šalikelių priežiūra esant poreikiui, avarinių medžių nupjovimas seniūnijos teritorijoje, kapinių priežiūra ir sutvarkymas | 303,80 |  |  | 303,80 |  | 303,80 | Turtui 114,00 |  | |
| **Socialinės atskirties mažinimo programa (08)** | | | | | | | | | | | | |  | |
| 05 | 01 | **Didinti socialiai remtinų asmenų integraciją į visuomenę ir mažinti socialinę atskirtį ( tūkst.)** | | | | | | | | | | |  | |
| 08 | 01 | 01 | **Teikti socialinę paramą** | | | | | | | | | |  | |
| 08 | 01 | 01 | 01 | Piniginės socialinės paramos teikimas, išmokant pašalpas ir kompensacijas | Vykdoma nuolat | 22,4 |  |  | 22,4 |  | 22,4 |  |  | |
| 08 | 01 | 02 | **Teikti socialinės paslaugas** | | | | | | | | | |  | |
| 08 | 01 | 02 | 05 | Socialinių rizikos šeimų priežiūra seniūnijose | Vykdoma nuolat |  |  |  |  |  |  |  |  | |
| 08 | 01 | 04 | **Padėti bedarbiams grįžti į darbo rinką (tūkst.)** | | | | | | | | | |  | |
| 08 | 01 | 04 | 01 | Užimtumo didinimo programos vykdymas | Teritorijos tvarkymas, bedarbių skaičiaus mažinimas |  |  |  |  |  |  |  |  | |

Seniūnas Tadeuš Aliancevič

Vyresnioji finansininkė Genuefa Germanovič